HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Hei ja tervetuloa! Olen Hermes Falcao Revival Explosion -järjestöstä.
Toivottavasti voitte hyvin. Luvassa on hyvä jakso, -
joka syvähoitaa sydäntä, -
etenkin jos sukusi taustalla on jotain vastaavaa.
Saatte kuulla äitini todistuksen, -
jonka hän kertoi vapautumisen illassa -
täällä seurakunnassamme Virginian Richmondissa.
Uskon, että todistus siunaa teitä.
Kuunnelkaa tarkasti tämä vahva todistus.
Hän kertoo, kuinka hän lapsena ja nuorena kärsi henkivalloista.
Hänen äitinsä eli isoäitini oli pahojen henkien riivaama.
Niitä kutsuttiin "valkeuden hengiksi".
Hän ei tiennyt, että ne olivat demonihenkiä. Hän sai niiltä viestejä.
Henget panivat hänet kirjoittamaan ylös viestejä -
ja tekemään kaikenlaista demonista.
Hän ei tiennyt sitä. Toki tiesi sen olevan pahaa.
Todistus rohkaisee, rakentaa uskoa.
Se kertoo hyvin, miten Jeesus yhä vapauttaa ihmisiä -
kaikenlaisista kahleista ja kirouksista.
Kuunnellaan puhe ja todistus. Sitten rukoilen sinun ja perheesi puolesta.
Kutsun nyt tänne eteen äitini pastori Maria Falcaon, -
sillä hän kertoo todistuksensa. Se liittyy tiiviisti saarnaani.
Hän kertoo, kuinka Herra vapautti hänet.
En mene asioiden edelle, -
mutta äitini varttui spiritistisessä perheessä.
Synnyin kristittyyn perheeseen, kiitos Jumalalle, mutta äitini ei.
Hän kertoo todistuksensa ja rohkaisee teitä.
Sitten rukoilemme.
Iloitsen siitä, että olen täällä.
Herran rauha ja ilo olkoon kanssanne.
Hermes pyysi minua kertomaan todistukseni.
Se on vahva todistus.
Täällä on joukossa lapsia.
Meillä ei ole tänään erillistä lastenhuonetta.
Mutta täällä on lapsia. Olin itsekin joskus lapsi.
Kuulette, mitä jouduin kestämään lapsena.
Ja te äidit, teidän palvelutyönne ovat lapset.
En syntynyt kristittyyn kotiin, kuten poikani jo mainitsi.
Isäni työskenteli armeijassa.
Ja äitini oli ollut pienestä pitäen, -
ennen kuin hän tapasi isän, -
hyvin harras katolinen.
Hän oppi kotona hyvin paljon katolisuudesta.
Katolisuus on vankkaa Brasiliassa, eri lailla kuin täällä.
Hän tapasi käydä katolisessa kirkossa ja muuta.
Hän oppi palvomaan kuvia ja muuta sellaista.
Hän kävi nunnakoulua.
Kun hän oli 9-vuotias, -
hän oli katolisessa kulkueessa.
Niitä kutsutaan kulkueiksi. Niissä kannetaan kuvia ja patsaita.
Tiedättekö ne?
Äiti oli siellä perheensä kanssa, kun hän oli 9-vuotias.
Yhtäkkiä tapahtui jotain.
Tapasimme keskustella paljon. Hän kertoi minulle siitä.
Äiti oli paras ystäväni.
Hän kertoi, että siellä ollessaan hän alkoi voida pahoin.
Hän ei nähnyt enää mitään.
Hän kertoi, että jokin paha tuli häneen.
Hän kaatui maahan.
Kaikki pelästyivät.
Hän ei herännyt.
Sen tapahtuman jälkeen...
Lopulta hän heräsi, mutta kukaan ei tiennyt, mitä oli tapahtunut.
Hänelle alkoi tapahtua asioita.
Kerran hän kaatui taas, ja kun hän heräsi, joku puhui hänen kauttaan.
Perhe oli siis katolinen.
Katoliset eivät hyväksy tällaista.
He alkoivat vastustaa sitä.
Äidillä oli paha olo tilanteesta.
Se oli pitkä matka.
Hän kaatuili aivan yllättäen, ja henget valtasivat hänet.
Hän kertoi, että nuorena hän seurusteli erään miehen kanssa.
Mies oli uskova.
Isä käski katkaista suhteen.
Isä ei halunnut tyttären lähelle ketään herätyskristittyä.
Siihen aikaan, vuosia sitten, herätyskristittyjen tilanne oli vaikea.
Äiti oli kuuliainen isälleen.
Hän oli erilainen kuin nykynuoret.
Nykynuoret eivät tottelisi.
Äiti rakasti miestä mutta totteli isäänsä.
Äidin äiti oli jo poissa.
Hänen isänsä sanoi: "Et tule olemaan onnellinen. Uskotte eri tavalla."
Kun äiti katkaisi suhteen, kiinnittäkää huomiota, mitä mies sanoi: -
"Rukoilen puolestasi koko ikäni, -
että kohtaat Jeesuksen."
Äiti oli hiljaa. Hän jatkoi elämäänsä.
Äiti meni naimisiin isäni kanssa. Isäkin oli katolinen.
Siihen aikaan äidin tilanne huononi.
Hän sai kaksi lasta, isoveljeni ja minut.
Olen ainoa tytär.
Hän kaatuili maahan.
Demonihenget puhuivat hänen kauttaan.
Asuimme eräässä kaupungissa. Armeijaperheet muuttavat paljon.
Muutimme toiselle paikkakunnalle.
Niin opin olemaan lähetti.
Armeijaperheen tytär oppii muuttamaan. Opin armeijasta paljon.
Kiitos Jumalalle siitä.
Muutimme uuteen kaupunkiin. Siinä kaupungissa -
tilanne muuttui tosi huonoksi.
Miksi se huononi?
Vihollinen toi äitini elämään erään ihmisen, -
joka johti spiritismikeskusta Brasiliassa.
On kahdenlaista spiritismiä. Toisessa otetaan yhteys valkeuden henkiin.
Äitini sotkeentui sellaiseen.
Toinen spiritismi liittyy mustaan magiaan ja noituuteen.
Äitini tapauksessa henkiä kutsuttiin "valkeuden hengiksi".
Mutta ne kaikki ovat samaa.
Sama vihollinen.
Ne ovat vain erivärisiä.
Eri kaapuun pukeutuneita.
Johtaja lähestyi äitiä.
Hän opetti äitiä ja kehotti häntä kehittämään tätä puolta itsessään.
Olin jo varttunut. En jaksanut sitä enää.
Näin äitini sellaisena jatkuvasti.
Kun esimerkiksi juttelin hänelle, yhtäkkiä se ei ollutkaan enää hän.
Paholainen puhui hänen kauttaan minulle.
Se sanoi: "Sinä olet seuraava."
Puhun henkioppaista.
Äitini puolella -
vaikutti siis henkiopas, joka johdatti ihmisiä sille puolelle.
Äiti näet tutki suvun historiaa.
Ne, jotka eivät päästäneet henkiä sisään, sekosivat.
Monet hänen sukulaisistaan kärsivät mielenterveysongelmista.
Äiti siis kehitti spiritismipuoltaan.
Hän kirjoitti viestejä henkien sanelusta.
Hän meni jopa pidemmälle.
Hän harjoitti ruumiista poistumista.
Esimerkiksi ihmisten luo toisessa osavaltiossa.
Äiti poistui ruumiistaan ja näki heidän talonsa ja muuta.
Sitten hän puhui ihmisille siitä.
Kerran häneen tuli demoni.
Muistan, kuinka demoni puhui minulle: -
"Älä juokse minua karkuun.
Olet seuraava sukupolvi. Sinut on merkitty."
Sanoin: "Ei!"
Äiti kertoi minulle siitä, kun keskustelimme.
Olin kiinnostunut yksityiskohdista. "Miltä se tuntuu?"
"Miltä tuntuu, kun henget tulevat sinuun?"
Hän sanoi: "Kun henget tulevat minuun, -
on kuin kasvaisin kokoa.
Se en enää ole minä. Se valtaa koko kehoni."
Kysyin, miltä sen jälkeen tuntuu.
Hän sanoi: "Tosi pahalta. Kuin olisin menettämässä kaiken.
Kun henki lähtee, on kuin minut olisi ruhjottu.
Tekee tosi kipeää. Kaulaan ja muualle."
Hän sanoi: "En toivo tätä sinulle. Tämä on tosi paha juttu.
En tiedä, kuinka säästyit tältä."
En tiennyt itsekään. Mutta olin tosi huolissani.
Aloin kirjoittaa kirjeitä Jeesukselle.
En tuntenut Jeesusta.
Kävin katolista koulua.
Katoliset uskovat, että Jeesus on Jumalan Poika. Tiesin sen.
Mutta en tiennyt, kenen puoleen kääntyä, -
koska olin pahojen henkien ympäröimä.
Isäni piti siitä.
Sanoin: "Äidin pitää lopettaa. Tämä on huono juttu."
Isä sanoi: "Ei, tämä on hyvä juttu."
Niinpä aloin kirjoittaa kirjeitä Jeesukselle.
Kirjoitin: "Jeesus, tiedän, että elät.
Mutten tiedä, missä olet. Pyydän sinua vapauttamaan äitini."
Kirjoitin niin kuin jollekin henkilölle.
Muistakaa. Kun olin noin 8-vuotias lapsi, -
minut vietiin spiritistien huoneeseen.
Isäni oli kuullut, että minä olen seuraava.
Kuunnelkaa tarkasti, jos teillä on lapsia.
Henki tuli huoneeseen ja puhui minulle.
Se sanoi: "Haluan solmia kanssasi liiton.
Haluan tehdä kanssasi sopimuksen.
Tuo minulle yksi nukkesi.
Teethän sen."
Olin lapsi. Aloin itkeä.
Sanoin: "Äiti, en halua antaa nukkeani näille pahoille jutuille."
Äiti oli kertonut, että ne olivat pahoja. Minä pelkäsin niitä.
Niinpä en suostunut.
Se oli Jumalan varjelusta.
Jumala valitsi minut jo äitini kohdussa. Hän pani merkkinsä minuun.
Sanoin: "Ei". Huusin niin kovaan ääneen, -
että he jättivät minut rauhaan.
He sanoivat: "Tyttö tekee kyllä liiton henkien kanssa vähän vanhempana."
Mutta varttuessani aloin kirjoittaa kirjeitä Jeesukselle.
Monta kirjettä. Se oli kuin päiväkirja.
Kysyin äidiltä, miten hän voi.
"Tosi huonosti", hän sanoi. "Sotkeudun tällaiseen."
Sanoin: "Jeesus vapauttaa sinut vielä."
Äiti teki ristinmerkin.
Hän oli katolinen.
Kun olin 17-vuotias, henki lähestyi minua taas.
Se sanoi: "Nyt sinä ymmärrät minua. Et enää juokse minua karkuun.
Omistat minulle kaikki vaatteesi."
Pidin farkuista. Se halusi kaikki farkkuni.
"Haluan kaikki farkkusi ja tossusi.
Omista kaikki vaatteesi minulle", henki sanoi. Vastasin: "En."
"En. En antanut sinulle nukkejani, enkä aio antaa sinulle farkkujanikaan.
En tossujani enkä kenkiäni. En."
Sanoin tiukasti vastaan.
Niinpä henki sanoi: "Sitten teen sinut hulluksi."
Kului aikaa.
Ette arvaa, mitä tapahtui. Heräsin keskellä yötä.
Näin henkiolennon. Se seisoi vuoteeni vierellä.
Avasin silmäni. Näin pienen, todella ruman tytön.
Se oli henkiolento pikkutytön muodossa.
Muistan vieläkin kaikki yksityiskohdat.
Henki puhui: "Minähän sanoin, että tulen vielä.
Minne ikinä menetkin, näet minut aina."
Minä huusin ja huusin. Äiti tuli huoneeseeni.
Kerroin, mitä oli tapahtunut. Äiti huolestui.
Sittemmin -
demoni kertoi nimensä. En lausu sitä ääneen täällä.
Demoni seurasi minua kaikkialle.
Tulin melkein hulluksi.
Kuvittele, että menet julkiselle paikalle, kuten supermarkettiin, -
ja näet sen demonin. Vain sinä pystyt näkemään sen.
Halusin huutaa kaduilla. Kirkua. Se oli kamalaa.
Kerroin siitä äidille. Hän kertoi muille spiritisteille.
He sanoivat: "No niin, näetkö? Pitää antautua hengille."
Sanoin: "Jeesus, en antaudu! Missä Sinä olet?"
Olin tosi peloissani.
Menin tädille yökylään.
Katsoin televisiota, mutta demoni ilmestyi television eteen.
En ollut uskossa, joten kävin yökerhoissa.
Siellä ihmiset tanssivat.
Heidän kanssaan tanssi demoneja.
Minne ikinä meninkin.
Ja minä vain itkin.
En enää jaksanut. Sanoin äidille: "En enää kestä."
Mutta lyhyesti kerrottuna eräänä päivänä äiti kertoi minulle: -
"Isän mentyä varuskuntaan...
Isä lähti varhain aamulla.
"Laitoin radion päälle.
Radiossa saarnasi pastori."
Kysyin: "Mitä hän sanoi?"
Äiti sanoi: "Se oli hyvä sanoma. Se kosketti sydäntäni."
Sanoin äidille: "Älä kerro tästä isälle. Kuuntele, mutta älä kerro isälle."
Pyysin Jumalaa: -
"Jumala, vapauta äiti."
Jumala teki tien.
Minä pelastuin ensin. Pelastuin, jotta äitini voi pelastua.
Ensin pelastui äitini sisar. Tätini.
Minua kiellettiin menemästä hänelle.
Isä soitti minulle ja sanoi: "Tätisi on tullut hulluksi."
Täti oli tullut uskoon.
"En halua, että käyt tädin luona.
Et mene sinne, sillä hän yrittää tehdä sinustakin uskovan."
Minua kiellettiin menemästä sinne.
Mutta kouluni sijaitsi tädin naapurissa.
Muistan, kuinka olin fysiikan tunnilla.
Kuulin sisälläni äänen. Se sanoi: -
"Lähde luokasta ja mene tätisi taloon."
Tiesin, ettei ääni ollut paholaisen.
Suljin vihkoni, pyysin opettajalta lupaa poistua ja lähdin.
Kun saavuin, täti jo odotti minua.
Hän näet paastosi ja rukoili äitini ja perheemme puolesta.
Miten tärkeää onkaan, että rukoilet perheesi puolesta!
Ei-uskovien perheenjäsenten puolesta. Paastoa ja rukoile.
Ellet voi puhua, rukous nousee ylös ja Jumala vastaa ja löytää tien.
Täti sanoi: "Jumala toi sinut tänne."
Sanoin: "Minun ei pitäisi olla täällä."
Täti sanoi, että joku odottaa minua huoneessani.
Kysyin: "Setänikö?" Hän ei ollut kotona. Kysyin: "Kuka?"
Täti pyysi katsomaan. Niin minä menin.
Huoneessa oli kaksi tyhjää tuolia, -
ja siellä soi ylistyslaulu.
Ajattelin: "Täti on hullu. Ei täällä ole ketään."
Täti sanoi: "Istu. Täällä on eräs henkilö."
Suostuin.
Kun täti kertoi Jeesuksesta, -
en halunnut muusta kuullakaan!
Kohtasin Jeesuksen.
Etsin Hänet, jota etsin.
Kun täti kertoi evankeliumia, sydämeni täyttyi.
Kysyin häneltä jo ennen kuin hän kysyi minulta, -
voinko ottaa Hänet Vapahtajakseni.
Kohtasin Hänet. Täti sanoi: "Tietysti voit!"
Ja niin hän rukoili. Ja kun hän rukoili, -
otin vastaan Jeesuksen. Tein liiton Herrani kanssa!
Siitä on nyt 43 vuotta.
Kiitos Herran, en ole koskaan jättänyt Herraa.
Muistan, mikä päivä ja kellonaika silloin oli -
ja mitkä vaatteet minulla oli.
Muistan ensimmäisen kuulemani ylistyslaulun.
Muistan ensimmäisen kuulemani raamatunjakeen.
Kun saarnaan naisille, -
sanon: "Te tiedätte aviomiehistänne kaiken.
Pienintä yksityiskohtaa myöden.
Entäpä Jeesus? Oletteko unohtaneet Hänet?
Tulette asumaan Hänen kanssaan ikuisuuden.
Hän on teidän Herranne, teidän Vapahtajanne.
Kuinka voitte unohtaa Hänet!"
Ensirakkauden täytyy palaa.
Tunnen ensirakkautta joka päivä.
Tuskin maltan odottaa, että näen Hänet kasvoista kasvoihin.
Lähdin sieltä aivan hulluna.
Olin tosi iloinen. Sanoin: "Seuraavaksi äitini."
Hei taas! Äskeinen todistus varmasti rohkaisi. Se jatkuu vielä.
Saatte kuulla todistuksen loppuosan seuraavassa jaksossa.
Pysykää kanavalla.
Kuulette todistuksen sisältämän sanoman, ja se siunaa teitä.
Jokainen todistus on voimallinen, sillä elämänkokemusta ei voi kiistää.
Äiti on itse elänyt sen läpi.
Nyt hän voi todistaa, ja muut voivat vapautua.
Iltana, jolloin hän todisti, rukoilimme ihmisten puolesta täällä.
Se oli väkevä ilta. Herra toimi, vapautti ja kosketti.
Ihmisiä vapautui demonien kahleista.
Jumala toimi ihanalla tavalla. Uskon, että sama vapauttava voima -
toimii myös ruutujen kautta.
Ehkäpä olet sotkeutunut noituuteen tai suvussa kulkevaan pimeyteen.
Kristuksessa voimme vapautua näistä asioista täydellisesti.
Siksi tahdon rukoilla nyt vapautumista kahleista ja demonihengistä.
Tahdon nuhdella juuria myöten paholaisen työtä -
elämääsi, perintöäsi ja sukuasi vastaan.
Usko Herraan, että Hän täyttää sinut Hengellään.
Että vihollisella ei ole sijaa elämässäsi.
Se on rukoukseni. Rukoillaan yhdessä -
vapautumisen, parantumisen ja voiman esiinmarssia elämääsi.
Isä, minä rukoilen Jeesuksen Kristuksen nimessä -
jokaisen katsojan puolesta.
Hoida heitä Hengelläsi -
ja vaikuta kaikella sillä, minkä Jeesus saattoi loppuun ristillä.
Jeesuksen nimessä vastustan kaikkia kirouksia, kaikkea noituutta, -
kaikkea paholaisen työtä, joka on vaivannut perheitä pitkään.
Jeesus-nimessä käsken uskonyhteydessä katsojien kanssa -
kaikkia kirouksia ja demonihenkiä, jotka ovat toimineet ihmisten elämissä,
murtumaan Jeesuksen nimessä. Kaikki noituus, horoskoopit.
Tarot-kortit, kaikki new age -henget, jotka ovat vaikuttaneet ihmisissä.
Isä, kiitän, että niiden, jotka ovat tunnustaneet uskonsa Jeesukseen, -
ei tarvitse olla henkien vaivaama.
Jeesuksen nimessä julistan: He ovat nyt vapaat!
Jeesuksen nimessä julistan vapautta kahleista ja hengistä.
Kaikkien henkien on toteltava ja lähdettävä Jeesuksen nimessä.
Nuhtelen demonisia varustuksia elämässäsi. Jeesus-nimessä lähde!
Ota vastaan Pyhän Hengen kosketus sekä vapaus.
Nuhtelen kaikkea demonitoimintaa kotona ja perheessäsi.
Jeesuksen nimessä, lähde! Jeesuksen väkevässä nimessä.
Parane ja vapaudu Jeesuksen nimessä. Aamen.
Uskon, että voit saavuttaa ja säilyttää täyden vapauden.
Jeesus: "Jos Poika vapauttaa teidät, niin te tulette todellisesti vapaiksi."
Sitä toivomme sinulle. Ota meihin yhteyttä sosiaalisen median -
ja verkko-opintojemme kautta. Muista katsoa ohjelma ensi kerralla.
Siunausta! Nähdään!
Suomennos: Marianne Tenetz